ഈ ആകാശക്കൊള്ള അവസാനിപ്പിക്കാറായില്ലേ? ഗള്ഫ് യാത്രക്കാരെ കൊള്ളയടിച്ചു വിമാനക്കമ്ബനികള് നടത്തുന്ന സേവനം അന്തമില്ലാതെ തുടരുകയാണ്. ഈ ആകാശക്കൊള്ള അധികാരികള് കാണുന്നില്ലേ? ഗള്ഫ് രാജ്യങ്ങള് ഏര്പ്പെടുത്തിയിരുന്ന യാത്രാ നിരോധനം പിന്വലിച്ചുതുടങ്ങിയതോടെ ചരിത്രത്തില് ഇതുവരെ ഉണ്ടാകാത്ത വിധം വിമാന ക്കമ്ബനികള് നിരക്കുവര്ധിപ്പിച്ചിരിക്കുകയാണ്. മാസങ്ങളായി നാട്ടില് കുടുങ്ങി വരുമാനമില്ലാതെ കഷ്ടപ്പെട്ട് ജീവിതം തള്ളി നീക്കിയ വലിയൊരു വിഭാഗം പ്രവാസികള്ക്ക് എങ്ങനെയും തങ്ങള് ജോലി ചെയ്തിരുന്ന രാജ്യങ്ങളിലേക്ക് പോകാന് അവിടങ്ങളിലെ അധികാരികള് അവസരം കൊടുത്തിരിക്കുകയാണിപ്പോള്. അതിനു സഹായമായി നില്ക്കാതെ പുറം തിരിഞ്ഞു നില്ക്കുന്ന അധികാരികളുടെ നിലപാടിനെ കണ്ണില് ചോരയില്ലാത്തത് എന്നുതന്നെ വിശേഷിപ്പിക്കേണ്ടിയിരിക്കുന്നു.സെപ്റ്റംബര് ഒന്നാം തീയതി മുതല് ഒമാനിലേക്കുള്ള വണ്വേ ടിക്കറ്റ് നിരക്ക് ഭൂരിഭാഗം ദിവസങ്ങളിലും 50,000ത്തിന് മുകളിലാണ്. കേവലം മൂന്നര മണിക്കൂര് മാത്രം യാത്രാ ദൈര്ഘ്യമുളള സ്ഥലത്തേക്ക് അമേരിക്കയിലേക്കും യൂറോപ്പിലേക്കും ഉള്ളതിനെക്കാള് നാലിരട്ടി നിരക്ക് വര്ധിപ്പിച്ച് ചൂഷണം ചെയ്യുന്നത് ഉത്തരവാദിത്തമുള്ള സര്ക്കാറുകള്ക്ക് കണ്ടുനില്ക്കാനാകുമോ? ആരാണ് ഇവര്ക്ക് ഇമ്മാതിരി കൊള്ള നടത്താനുള്ള ലൈസന്സ് കൊടുക്കുന്നത്?ഇന്ത്യയില് എന്തുകൊണ്ട് ഇപ്പോഴും റെഗുലര് വിമാന സര്വിസ് തുടങ്ങുന്നില്ല എന്നത് സാധാരണക്കാര്ക്കു മനസ്സിലാവുന്നില്ല! വന്ദേ ഭാരതും എയര് ബബിള് സേവനങ്ങളും തികച്ചും അഭിനന്ദനീയംതന്നെ. പക്ഷേ, ഇപ്പോഴത്തെ പുതിയ സാഹചര്യത്തില് മറ്റുള്ള എല്ലാ രാജ്യങ്ങളും അനുവര്ത്തിക്കുന്ന രീതികള് എന്തുകൊണ്ട് നമ്മുടെ രാജ്യത്തിനും ചെയ്തുകൂടാ? ഏതുവിധേനയും ജീവിതം തിരിച്ചുപിടിക്കാന് കഷ്ടപ്പെടുന്ന പ്രവാസികളെ ഇങ്ങനെ പിടിച്ചുപറിക്കാനിറങ്ങുന്നത് ഒരു ജനാധിപത്യ സംവിധാനത്തിന് ഭൂഷണമാണോ? എല്ലാം കണ്ടിട്ടും കണ്ടില്ലെന്നു നടിക്കുന്ന നമ്മുടെ സര്ക്കാറുകള് സ്വന്തം പൗരന്മാരുടെ ക്ഷേമം ഉറപ്പുവരുത്താന് ഈ കെട്ട കാലത്തെങ്കിലും ശ്രമിച്ചില്ലെങ്കില് ഹാ... കഷ്ടം... എന്നല്ലാതെ എന്തുപറയാന്!